Let daarop dat ons nuwe taalmodelle vir aksente vanuit Suid-Afrika ontwerp is. As jy een van dié tale met ’n ander aksent praat (byvoorbeeld, met ’n Britse of Amerikaanse aksent wanneer jy Engels gebruik), sal Stemsoek dalk nie so goed vir jou werk nie.
Hoe jy begin om Google Stemsoek te gebruik, hang af van watter tipe foon jy het. As jou foon Android 2.1 of ’n jonger weergawe gebruik, en as jy die “Quick Search”-blokkie geïnstalleer het, hoef jy bloot op die mikrofoon-ikoon te tik om ’n stemgedrewe soektog te begin. iPhone- en BlackBerry-gebruikers wat reeds Google Mobile App geïnstalleer het, kan stemsoek in werking stel deur die nuwe tale vanaf die instellingspaneel binne die app te kies.
As jy Android 2.1 of 2.2 het en jy het reeds die stemsoek-toepassing geïnstalleer, sal stemsoek vanaf later vandag begin om resultate vir Suid-Afrikaanse Engels, Zoeloe en Afrikaans op te lewer as jy op jou foon een van daardie tale uit die instellings vir taal en sleutelbord gekies het. As jy nie die stemsoek-toepassing het nie, kan jy dit vanaf Android Market op jou foon installeer – soek vir ‘voice search’. Hierdie toepassing is slegs beskikbaar in die Android Markets vir [Suid-Afrika]